། །སྙིང་རྗེ་ཆེན་པོས་དྲག་ཏུ་རབ་ཁྲོས་དཔལ་ལྡན་བླ་མ་གཤིན་
རྗེའི་གཤེད། །འཇིགས་པ་དག་ཀྱང་ཆེས་ཆེར་འཇིགས་མཛད་དུས་ཀྱི་དགྲ་ལ་
ཕྱག་འཚལ་ནས། །དེ་ཉིད་སྒྲུབ་ཐབས་མཆོག་གི་རིམ་པ་ནི། །རྒྱུད་དང་གྲུབ་
ཆེན་མཁས་པའི་ལུགས་མང་དང་། །རྗེ་བཙུན་བླ་མའི་བཞེད་དོན་འདི་ལྟ་
ཞེས། །ལུང་དང་རིགས་པ་མན་ངག་དང་ལྡན་པར། །བློ་ངན་ངན་རྟོག་མུན་
སེལ་ལེགས་བཤད་ཀྱི། །དགའ་སྟོན་རྨད་བྱུང་སྐལ་བཟང་གཟུར་གནས་ལ། །
( ༢ན) བརྩེ་བའི་སེམས་ཀྱིས་རབ་སྦྱིན་བློ་ལྡན་དག །སྣོད་ཀྱི་སྐྱོན་གསུམ་སྤངས་
ཏེ་དང་བས་ཉོན། །
དང་པ། རྒྱུད་ལས་ཇི་ལྟར་གསུངས་པ་སྤྱིར་བསྟན་པ།
དེ་ཡང་བཅོམ་ལྡན་འདས་དཔལ་རྡོ་རྗེ་འཇིགས་བྱེད་ཆེན་པོའི་སྒྲུབ་པའི་་
ཐབས་བསྐྱེད་པའི་རིམ་པ་ལ་ཇི་ལྟར་སློབ་པའི་རྣམ་གཞག་ཅུང་ཟད་ཞིབ་་་
531-

མཁས་གྲུབ་རྗེའི་གསུང་འབུམ། T
པར་བཤད་པ་དང་། རྫོགས་པའི་རིམ་པ་ཡང་འདི་ལྟ་བུ་ཞིག་
པ་ཙམ་བཤད་པ་དང་བཅས་པ་འདིར་བརྗོད་
་པར་བྱའོ། །
དེ་ལ་རྣམ་པ་གསུམ་དུ་ཤེས་པར་བྱ་སྟེ།
ས་རགས་
རྒྱུད་ལས་ཇི་ལྟར་གསུངས་པ་
སྤྱིར་བསྟན་པ་དང་། རྒྱ་བོད་གྱི་མཁས་པ་སོ་སོས་ཇི་ལྟར་བཤད་པའི་མི་འདྲ་
བའི་དབྱེ་བ་དང་། བརྗོད་པར་བྱ་བའི་དོན་གཙོ་བོ་དག་རྣམ་པར་བཤད་
པའོ། །དང་པོ་ནི། དཔལ་གཤིན་རྗེའི་གཤེད་དམར་ནག་འཇིགས་གསུམ་
གདོང་དྲུག་དང་བཅས་པའི་རྒྱུད་འདི་དག་ཀྱང་དཔལ་གསང་བ་འདུས་པའི་་
ཕྱོགས་མཐུན་གྱི་རྒྱུད་རྣལ་འབྱོར་ཆེན་པོ་ཐབས་ཀྱི་རྒྱུད་དུ་གཏོགས་པ་ཡིན་་་་
ཏེ། གྲུབ་ཆེན་( ༢༠) དཔལ་འཛིན་གྱིས་དགྲ་ནག་གི་སྐབས་སུ། དཔལ་འདུས་
པའི་དོན་ཡེ་ཤེས་ཞབས་ཀྱི་ཞལ་སྔ་ནས་བཤད་པ་ལས་ཞེས་སོགས་འདུས་པ་་་
ཡེ་ཤེས་ཞབས་ལུགས་དང་མཐུན་པར་ལན་མང་དུ་གསུངས་པ་དང་ཤཱནྟི་པས་
དགྲ་ནག་གི་དཀའ་འགྲེལ་ལས། དེ་བས་ན་རྒྱུད་འདི་ནི། དཔལ་གསང་བ་
དང་རིན་པོ་ཆེའི་རིགས་སུ་བཞག་པ་ལྟར། འདིར་ཡང་རྡོ་རྗེ་ཕག་མོ་ནི་རིགས་
འདུས་པ་དང་རྗེས་སུ་མཐུན་པའི་རྒྱུད་ཡིན་པས། རྒྱུད་དེ་ནས་མཱ་མ་ཀཱི་རྡོ་རྗེ་
དེ་གཉིས་ཀའི་བཙུན་མོར་བཞག་ཅིང་། ཞེས་གསུངས་པ་ལྟར་རོ། །དེ་བཞིན་
དུ་ནག་པོ་པས་ཀྱང་དགྲ་ནག་གི་འགྲེལ་པ་ལས། གལ་ཏེ་བྱང་ནས་ཉེ་བར་
བརྩམ་པར་བྱ་བ་ནི་མཆོག་སྟེ། བདེ་མཆོག་འཁོར་ལོ་ལ་བརྟེན་པའི་ཆོ་ག་
བཞིན་ནོ་ཞེ་ན། བདེན་ཏེ། དེ་དག་ནི་དོན་ཤེས་རབ་ཀྱི་རྒྱུད་དང་དེ་ཉིད་སྒྲུབ་
པར་བྱེད་པའི་ཆོ་ག་སྟེ། དགྱེས་པ་རྡོ་རྗེའི་རྒྱུད་ལས། ལ་ལས་ཐབས་ཀྱི་རང་
བཞིན་ཏེ། །རཱ་ས་ཤེས་རབ་རྣམ་པར་སྨིན། །ཨ་ཝ་དྷཱུ་ཏཱི་རྟོག་མེད་མིང༌། །ཞེས་
གསུངས་པའི་ཕྱིར་ཤེས་རབ་ཀྱི་རྒྱུད་ནི་གཡོན་ནས་བརྩམ་པར་རིགས་སོ། །
འདི་དག་ནི་དཔལ་གསང་བ་འདུས་པ་དང་རྗེས་སུ་མཚུངས་པ་སྟེ།
དང་མཚུངས་པ་ཉིད་( ༣ན) ཀྱི་ཕྱིར་ཤར་ནས་གཡས་ཕྱོགས་སུ་གོ་རིམ་ཉིད་་་་་
ཐབས་
532-

དཔལ་རྡོ་རྗེ་འཇིགས་བྱེད་ཆེན་པོའི་བསྐྱེད་རིམ་གྱི་རྣམ་གཞག་གསལ་བའི་གཙུག་རྒྱན།
ཀྱིས་དྲན་པར་བྱའོ། །ཞེས་བཤད་ལ། གཤིན་རྗེའི་གཤེད་ཀྱི་རྒྱུད་འདི་
དག་ཐབས་རྒྱུད་ལ་རིགས་གསུམ་དུ་རྡོ་རྗེ་སྙིང་པོ་རྒྱན་གྱི་རྒྱུད་ལས་བཤད་་
པའི་ནང་ནས་ཞེ་སྡང་གི་རིགས་ཀྱི་ཐབས་རྒྱུད་དོ་ཞེས་བོད་ཀྱི་མཁས་པ་དག་་
བཞེད་པ་ལྟར་ལེགས་པས། འདི་དག་རང་གི་རྒྱུད་སྐོར་ནས་དངོས་ཤུགས་ལ་
བསྟན་པ་མ་ཡིན་པའི་རིམ་གཉིས་ཀྱི་ལམ་གྱི་ཆ་རྒྱུད་གཞན་ནས་ཁ་འགེངས་་་
དགོས་པ་དག་ནི། གཙོ་བོར་འདུས་པའི་སྐོར་ནས་འགེངས་པར་རིགས་ཤིང་།
དེར་ཡང་མི་གསལ་བའི་དཀྱིལ་འཁོར་གྱི་ཆོ་གའི་བྱེ་བྲག་འགའ་ཞིག་ལྟ་བུ་
རྣམས་ནི་རྒྱུད་གཞན་དང་གཞན་ནས་ཀྱང་ཁ་འགེངས་དགོས་པ་ཡོད་དེ།
ཚུལ་དེ་ལྟ་བུའི་སྒོ་ནས་གྲུབ་ཆེན་དཔལ་འཛིན་ལ་སོགས་པས་གཤིན་རྗེའི་
གཤེད་ཀྱི་ལམ་རིམ་པ་གཉིས་དང་དཀྱིལ་འཁོར་གྱི་ཆོ་ག་ལ་སོགས་པར་
བཤད་པ་ལྟར་མཁས་པ་དག་གིས་ཤེས་པར་བྱ་བ་ཡིན་གྱི། རྡོ་རྗེ་འཇིགས་བྱེད་
ཀྱི་རྫོགས་རིམ་ནི་ཀྱཻ་རྡོར་བཞིན་ནོ། །ཞེས་ཟེར་བ་དང་། ཆོ་ག་སོགས་ལའང་
དེ་ཉིད་ཀྱི་རྒྱས་འགེངས་པ་གཙོ་བོར་བྱེད་པ་ནི།
རྒྱུད་སྡེའི་རྣམ་དབྱེ་ལ་མི་
མཁས་པའོ། །དེ་ལ་དགྲ་ནག་དང་གཤེད་དམར་གྱི་རྒྱུད་ད་ལྟ་འཕགས་ཡུལ་
དང་བོད་ན་བཞུགས་པ་འདི་དག་ནི་རང་རང་གི་རྩ་བའི་རྒྱུད་རྒྱས་པ་དང་དེ་
ལས་བ ཏུས་པའི་བསྡུས་རྒྱུད་གཉིས་གཉིས་ཀྱི་ནང་ནས་རྩ་རྒྱུད་བསྡུས་པ་སྟེ།
དཔེར་ན་དགྲ་ནག་གི་རྒྱུད་འདི་དགྲ་ནག་གི་རྩ་རྒྱུད་རྒྱས་པ་ཉིས་ཁྲི་ལྔ་སྟོང་་་་
པ་ལས་བསྡུས་པའི་རྒྱུད་ཡིན་པར་དགྲ་ནག་གི་འགྲེལ་པ་དག་ལས་བཤད་པ་་་
བཞིན་ནོ། །དཔལ་རྡོ་རྗེ་འཇིགས་བྱེད་ཀྱི་རྒྱུད་རྒྱས་པ་ནི་བོད་ཀྱི་( ༣བ) བླ་མ་
དག་བློ་ཀ་འབུམ་པར་བྱེད་ལ། ཿ སློབ་དཔོན་མི་བསྐྱོད་པའི་རྟོག་བདུན་གྱི་
དཀའ་འགྲེལ་ལས་ཀྱང་། དེ་ནས་ཞེས་བྱ་བ་ལ་སོགས་པའི་གཞུང་ལེའུ་བདུན་
་་་
དུ་བྱས་པའི་རྟོག་པ་འདིའི་བརྗོད་བྱ་གཙོ་བོར་རྒྱུད་འབུམ་པ་ལས། བ་ནི་ངག་
གི་ལམ་ལས་འདས། : །ར་ནི་བདེ་བ་དང་བཅས་པ། །ཛ་ནི་གྲོལ་ས་གསུམ་ཁྱབ་
- 533 -

མཁས་གྲུབ་རྗེའི་གསུང་འབུམ།
པ། །བྷཻ་ར་འཇིགས་བྱེད་ཅེས་གྲགས་སོ། །ཞེས་གསུངས་པ་ཉིད་དང་། ཞེས་
བཤད་ཅིང་། དཔལ་ཆེན་རྡོ་རྗེ་གྲུབ་པའི་འགྲེལ་པ་ལས། དེ་ནས་ཞེས་བྱ་བའི་
སྒྲ་བསྟན་པ་ནི། འཇམ་དཔལ་གྱི་རྒྱུད་གྲངས་སྟོང་ཕྲག་བརྒྱ་པ་ལས། འཇིགས་
བྱེད་ཆེན་པོ་སྒྲུབ་པའི་ཐབས་ཀྱི་རྗེས་ལས་རྒྱུད་འདི་ཕྱུང་བ་སྟེ། དེ་ལྟར་རྟོགས་
པར་བྱས་ལ་རྒྱུད་ཀྱི་དང་པོར་སྦྱར་བར་བྱའོ་ཞེས་རྟོགས་བདུན་གྱི་ཐོག་མར།
དེ་ནས་ཡང་དག་བཤད་བྱ་བ།
།ཞེས་གསུངས་པའི་དེ་ནས་ཞེས་པའི་དོན་
དེས་
འཆད་པ་ན་གསུངས་སོ། །དེ་ལྟར་ན་རྟོག་བདུན་ནི། རྒྱུད་རྒྱས་པ་གསུངས་
པའི་རྗེས་སུ་བསྡུས་ནས་གསུངས་པའི་བསྡུས་རྒྱུད་མ་ཡིན་གྱི། རྒྱུད་རྒྱས་པའི་
ནང་ནས་རྟོག་པ་བདུན་ཟུར་དུ་ཕྱུང་བ་ཡིན་པས། རྩ་རྒྱུད་རྒྱས་པའི་དུམ་བུ་
སྟེ། དུས་འཁོར་གྱི་དབང་མདོར་བསྟན་བཞིན་ནོ། །རྩ་རྒྱུད་རྒྱས་པ་དེ་ལ་ཡང་
རྟོག་པ་སུམ་བརྒྱ་ཡོད་པར་གྲུབ་ཆེན་ལཱ་ལི་ཏ་བཛྲ་གྱིས་གསུངས་ཏེ།
མཛད་པའི་ཞེ་དགུ་མའི་སྒྲུབ་ཐབས་ལས། དཔལ་གྱི་སྒྲུབ་ཐབས་འདི་བསྡུས་
པ། །རྡོ་རྗེ་འཇིགས་བྱེད་རྟོག་པ་ནི། །སུམ་བརྒྱ་པ་སྟེ་འཇམ་དཔལ་གྱི། །རྒྱུད་
ལས་ཅུང་ཟད་ཙམ་ཞིག་ཕྱུང༌། །ཞེས་གསུངས་པས་སོ། །རྟོག་པ་གསུམ་པ་
ནི། རྟོག་བདུན་གྱི་འཁྲུལ་འཁོར་གྱི་རྟོག་པ་གཙོ་བོར་འཆད་ཅིང་། བདུད་རྩི་
བསྒྲུབ་པ་ལ་སོགས་པ་འཆད་པའི་བཤད་རྒྱུད་ཡིན་ལ། རྭ་( ༤ན) སྐྱོ་གཉིས་ཀ་
ཡང་འཁྲུལ་འཁོར་གྱི་ཆོ་ག་རྒྱས་པ་དག་འདི་ཚད་མར་བྱས་ནས་འཆད་ཅིང་།
ད་ལྟ་བླུན་པོ་ཁ་ཅིག་འདི་ཉིད་རྒྱུད་བརྫུས་མར་སྨྲ་བ་ནི། ཕྲག་དོག་གི་གདོན་
གྱིས་རང་དབང་བྲལ་བར་གྱུར་ཏེ་ཆོས་སྤོང་བ་ལ་ཐེ་ཚོམ་མེད་པར་འཇུག་པ།
རྒྱ་གར་མཁས་པའི་གཞུང་མི་མཐོང་བར་གྱ་ཚོམ་དུ་སྨྲ་བ་སྟེ། སློབ་དཔོན་མི་
བསྐྱོད་པས་མཛད་པའི་རྟོག་བདུན་གྱི་འགྲེལ་པ་ལས། དེ་ལ་འཁྲུལ་འཁོར་གྱི་
ཆོ་ག་འདི་ནི། འདིའི་བཤད་པའི་རྒྱུད་རྟོག་པ་གསུམ་པ་ལས། བྲི་བ། བསྡུ་
བ། དྲང་བ། བསྲེ་བ། སྤྲོ་བ་ཡན་ལག་ལྔ་བཤད་པ་དང་། ལས་བདུན་
534-

དཔལ་རྡོ་རྗེ་འཇིགས་བྱེད་ཆེན་པོའི་བསྐྱེད་རིམ་གྱི་རྣམ་གཞག་གསལ་བའི་གཙུག་རྒྱན།
བཤད་པའང་ཤེས་པར་བྱ་སྟེ། དེ་དག་མི་ཤེས་ན་དོན་མི་གོ་བ་དང་མ་ཚང་
བས། · ཤ་ཟན་གཤོག་པ་མ་ཕེབས་པ་ལྟར་འགྱུར་ལ། ” ཡང་བཤད་རྒྱུད་དེ་
ལས་བཤད་པའི་ཕྱི་ནང་གསང་དྲུག་གིས་བསྐོར་བར་བྱ་སྟེ། གཞན་དུ་ན་ཤིང་
མཁན་གྱི་འཁོར་ལོ་བྱ་ཐག་ཆད་པ་ལྟར་ཚུར་ལ་འཁོར་བར་འགྱུར་བས་སོ། །
ཞེས་གསུངས་པའི་ཕྱིར་རོ། །ཡང་ན་ཐུན་མོང་དད་པ་བརྟན། །དེ་ལ་སྦྱོར་བའི་
དངོས་གྲུབ་ཉེ། །རྟོག་ཅིང་དཔྱོད་པའི་རྟོག་གེ་པ། །དེ་ལ་སྦྱོར་བའི་དངོས་གྲུབ་
རིང་། །ཞེས་སོགས་ཀྱི་ཚིག་རིས་ལ་ཐེ་ཚོམ་ཟའོ་སྙམ་ན། མཐོང་རྒྱ་ཤིན་ཏུ་
ཆུང་བ་སྟེ། རྒྱུད་རྩོད་མེད་རྣམས་ལ་ཡང་ཚིག་དེ་དང་རིགས་འདྲ་བ་མང་བའི་
ཕྱིར་རོ། །དེས་ན་གཞན་རྒྱུད་རྣམ་དག་མ་ཡིན་པའི་སྒྲུབ་བྱེད་གང་ཡང་བཤད་
རྒྱུ་མེད་པའི་མུ་ཅོར་དུ་ཤེས་པར་བྱའོ། །ཏེའུ་ལོ་པའི་རྟོག་པ་ཡང་རྭ་བ་དག་
རྒྱུད་ཀྱི་རྒྱས་པ་ལས་བྱུང་བར་འདོད་དོ། །གཏམ་རྒྱུད་ཀྱི་རྟོག་པ་ཞེས་བྱ་བ་
ཡང་སྐྱོ་ལུ་པ་དག་རྒྱུད་དུ་བྱེད་མོད་ཀྱི། རྭ་བ་རྒྱུད་དུ་མི་འདོད་ལ། བོད་ཀྱི་
མཁས་པ་དག་གིས་ཀྱང་ཐེ་ཚོམ་དུ་མཛད་དེ། གཏམ་རྒྱུད་དེ་ཉིད་ལས། ལྷ་
མ་སྲིན་ནི་སྡེ་བརྒྱད་( ༤བ)ཀྱིས། །སྲོག་གི་ཡང་སྙིང་ཕུལ་བ་ནི། །གཤིན་
རྗེས་ཡ་ཕུལ་མ་མོས་མ། \ །སྲིན་པོས་ར་ཕུལ་གནོད་སྦྱིན་ཀྵེ། །མི་ཡིས་ནི་ཕུལ་
ས་བདག་ས། །བཙན་གྱིས་ཙ་ཕུལ་བདུད་ཀྱིས་ད། །ཞེས་སོགས་ལ་ཐེ་ཚོམ་
ཿ
གྱི་གཞི་ཆེ་བར་སྣང་ཞིང་། མི་ལྷ་མ་སྲིན་སྡེ་བརྒྱད་ཀྱི་ཡ་གྱལ་དུ་འོང་དོན་
མེད་ལ། ཡི་གེ་དེ་དང་དེ་རང་རང་གི་མིང་ཡིག་དང་པོའི་ལུགས་སུ་བྱས་པར་
འདུག་པ་ལ། ས་དང་ཙ་དང་ད་རྣམས་རྒྱ་སྐད་ཀྱི་ས་བདག་སོགས་ཀྱི་མིང་
ཡིག་དང་པོ་མ་ཡིན་པའི་ཕྱིར་རོ། །གཞན་ཡང་སསྒྱུ་ཊའི་རབ་བྱེད་ཉེར་བརྒྱད་
པ་ལས་འཇིགས་བྱེད་དཔའ་བོ་གཅིག་པ་ཞལ་ཕྱག་ཡོངས་སུ་རྫོགས་པ་དང་།
དེའི་ལས་སྦྱོར་མདོ་ཙམ་གསུངས་སོ། །རྒྱུད་དེ་དག་ལས་སྒྲུབ་ཐབས་ཀྱི་རྣམ་
གཞག་ཇི་ལྟར་གསུངས་པ་ནི་འཆད་པར་འགྱུར་རོ། །བླ་མ་བྷ་རོ་ནས་བརྒྱུད་
-535-

མཁས་གྲུབ་རྗེའི་གསུང་འབུམ། ཉིཏི
པའི་གཏམ་རྒྱུད་ཡིན་ཞེས་སྨྲ་བ་ལས་འདི་ལྟར་འཆད་དེ། ལྷ་དབང་ཕྱུག་ཆེན་
པོ་དང་ཨུ་མ་གཉིས་ཀྱི་བུ་གཞོན་ནུ་གདོང་དྲུག་དང་ལྷ་མ་ཡིན་གྱི་རྒྱལ་པོ་རུ་་་
ཏྲ་གཉིས་འཛམྦུའི་གླིང་དུ་འཐབས་པས་རུ་ཏྲ་རྒྱལ་ཞིང་གདོང་དྲུག་ཕམ་པ་་་་
ལས། དེའི་དུས་སུ་རི་རབ་ཀྱི་ཁོང་གསེང་ལྷ་མ་ཡིན་གྱི་གནས་ན་དབང་ཕྱུག་
ཆེན་པོ་ཡོད་པས་འཛམྦུའི་གླིང་དུ་རང་གི་བུ་ཕམ་པར་ཤེས་ཏེ། འདོད་ཁམས་
ན་ཆེ་བ་དབང་ཕྱུག་ཡིན་པས། དེས་སུམ་ཅུ་རྩ་གསུམ་པའི་དམག་ཚོགས་དང་།
ས་སྟེང་གི་ནད་བརྒྱད་དང༌། གདོན་བརྒྱད་ཀྱི་དམག་དྲངས་ནས། ལྷ་མ་ཡིན་
གྱི་རྒྱལ་པོ་རུ་ཏྲ་ཕམ་པར་བྱས།
དེའི་ཚེ་རུ་ཏྲ་འཕགས་པ་འཇམ་དཔལ་ལ་
སྐྱབས་སུ་སོང་བས། འཇམ་དཔལ་གྱིས་སུམ་ཅུ་རྩ་གསུམ་པའི་གཉེན་པོར་
ཕྱག་སོ་བཞི་སྤྲུལ། ས་འོག་གི་ལྷ་མ་( ༥ན) ཡིན་གྱི་རྟ་པའི་ཚོགས་ཀྱི་གཉེན་པོར་
མ་ཧེའི་གདོང་པ་སྤྲུལ། ས་སྟེང་གི་ནད་བརྒྱད་དང༌། གདོན་བརྒྱད་ཀྱི་གཉེན་
པོར་ཞབས་བཅུ་དྲུག་སྤྲུལ། དབང་ཕྱུག་ཆེན་པོའི་གཉེན་པོར་མཚན་མ་གྱེན་
དུ་འགྲེང་བ་བསྟན་ནས། རྡོ་རྗེ་འཇིགས་བྱེད་ཀྱི་རྒྱུད་འབུམ་པ་གསུངས་སོ། །
ཞེས་ཟེར་རོ། ཾ །འདི་ལྟར་ནི་རྒྱུད་དང་རྒྱ་གཞུང་གང་ནས་ཀྱང་ཟུར་ཙམ་ཡང་
མི་འབྱུང་ཞིང་། ཁུངས་རྣམ་དག་གང་གིས་ཀྱང་ཡིད་ཆེས་བསྐྱེད་པར་བྱར་
མེད་པའི་གཏམ་རྒྱུད་སྔ་མ་དག་ལ་ཚད་མར་བཟུངས་ན། མདོ་རྒྱུད་བསྟན་
བཅོས་དང་ལེགས་པར་འགལ་བའི་ཅལ་ཅོལ་དུ་སྨྲ་མི་དགོས་པ་འབྱུང་ངོ་། །
གཉིས་པ། རྒྱ་བོད་ཀྱི་མཁས་པ་སོ་སོས་ཇི་ལྟར་
བཤད་པའི་མི་འདྲ་བའི་དབྱེ་བ།
གཉིས་པ། རྒྱ་བོད་ཀྱི་མཁས་པ་སོ་སོས་ཇི་ལྟར་བཤད་པའི་མི་འདྲ་བའི་
དབྱེ་བ་ནི། རྒྱུད་འདི་ཨུ་རྒྱན་གྱི་ཡུལ་ནས་ལེན་པ་པོ། མཆོག་གི་དངོས་གྲུབ་
བརྙེས་པའི་གྲུབ་ཆེན་ལཱ་ལི་ཏ་བཛྲ་ནི། རྒྱུད་འདིའི་སྐོར་ལ་སྡུད་པ་པོ་དང་
- 536 -

དཔལ་རྡོ་རྗེ་འཇིགས་བྱེད་ཆེན་པོའི་བསྐྱེད་རིམ་གྱི་རྣམ་གཞག་གསལ་བའི་གཙུག་རྒྱན།
ཨ་མོ་
འདྲ་བའི་ཚད་མའི་སྐྱེས་བུ་སྟེ། དེ་ཉིད་ཀྱིས་མཛད་པའི་ལྷ་ཞེ་དགུ་མའི་སྒྲུབ་
ཐབས་དང་། རོ་ལངས་བརྒྱད་སྐོར་གྱི་སྒྲུབ་ཐབས་གཉིས་ཡོད་ལ། གྲུབ་ཆེན་
དཔལ་འཛིན་གྱིས་མཛད་པའི་དཔའ་བོ་གཅིག་པའི་སྒྲུབ་ཐབས་དང་།
གྷ་བཛྲ་ཆེ་བས་མཛད་པ་གཤིན་རྗེ་ཕོ་བརྒྱད་མོ་བརྒྱད་ཀྱིས་བསྐོར་བ་ལ་བོད་་
དག་གིས་ལྷ་བཅུ་བདུན་མ་ཟེར་བའི་སྒྲུབ་ཐབས་དང་། ཤཱི་བྷ་དྲས་མཛད་པའི་
དཔའ་བོ་གཅིག་པ་ཞལ་ཕྱག་རྫོགས་པ་གཞལ་ཡས་ཁང་དུར་ཁྲོད་དང་བཅས་
པའི་སྒྲུབ་ཐབས་དང་། ཨ་མོ་གྷ་བཛྲ་ཆུང་བས་མཛད་པའི་སྒྲུབ་ཐབས་མདོར་
བསྡུས་གཉིས། ཛྙ་ནཱ་ཀ་རས་དཔའ་བོ་གཅིག་པ་གཞལ་ཡས་ཁང་གི་དབུས་སུ་
བསྐྱེད་པའི་སྒྲུབ་ཐབས། སློབ་དཔོན་འཇམ་དཔལ་ཡེ་ཤེས་ཀྱིས་མཛད་པའི་
སྒྲུབ་ཐབས། སློབ་དཔོན་འཇམ་དཔལ་དབྱངས་ཀྱིས་མཛད་པའི་འཇིགས་
བྱེད་ཕྱག་གཉིས་པའི་( ༥བ) སྒྲུབ་ཐབས་དང་། རྟོག་བདུན་གྱི་འགྲེལ་པ་མཛད་
པ་དག་གིས་ཀྱང་འགྲེལ་པ་དེ་དང་དེར་སྒྲུབ་ཐབས་ཀྱི་རྣམ་གཞག་མདོ་ཙམ་་་
བཤད་པ་དང་། གཞན་ཡང་སློབ་དཔོན་ཤཱནྟི་པའི་ཚོགས་ཀྱི་འཁོར་ལོའི་དང་།
ཨ་མོ་གྷ་བཛྲ་གྱི་དཀྱིལ་ཆོག་དང་། སློབ་དཔོན་ཞི་བའི་ཡེ་ཤེས་ཀྱིས་མཛད་
པའི་འཇིགས་བྱེད་ཀྱི་བསྙེན་པའི་ཆོ་ག་དང་། ཤྲཱི་བྷ་དྲའི་སྦྱིན་སྲེག་དང་། ཨ་
མོ་གྷ་བཛྲ་གྱིས་མཛད་པའི་དྲག་པོའི་སྦྱིན་སྲེག་གི་ཆོ་ག་ལ་སོགས་པ་བསྐྱེད་་
རིམ་པའི་བསྙེན་སྒྲུབ་ཀྱི་ཡན་ལག་ཏུ་གྱུར་པའི་རྒྱ་གཞུང་འགའ་ཞིག་ཡོད་ལ།
བལ་པོ་བྷ་རོ